Finansministeren har lagt frem et forslag som hun selv har ventet på i 18 år.

På fredag la hun frem forslaget som vil gi 1,4 millioner nordmenn i dag, som har en innskuddspensjonsordning gjennom arbeidsgiver, en egen pensjonskonto.

Vil følge arbeidstaker hele arbeidslivet

Kontoen skal arbeidstakeren beholde fra yrkesaktiv alder til pensjonsalder.

– Med dette forslaget får nær 1,4 millioner arbeidstakere i privat sektor samlet pensjonen sin fra ulike arbeidsforhold på én pensjonskonto. Det gir arbeidstakerne mer pensjon for hver sparte krone, fordi forvaltningen blir mer effektiv.

Les også: Siv Jensen inhabil i Andresen-saker

- Og de får bedre oversikt når de slipper å forholde seg til pensjonssparing fra ulike arbeidsgiveres pensjonsordninger. Dette gir en enklere hverdag for folk, sier finansminister Siv Jensen til regjeringen.no.

I dag kan en arbeidstaker ha opptjent pensjon på forskjellige kontoer hos ulike leverandører, i tillegg til innskuddspensjon hos nåværende arbeidsgiver.

Opptjent pensjon - uansett lengde

Regelen i innskuddspensjonsloven sier at arbeidstaker må ha vært ansatt i minst 12 måneder, for å få med seg sin opptjente pensjonskapital. Det ønsker også regjeringen å endre på.

Les Gunnar Stavrum sin kommentar: Økt skatt og mer byråkrati fra Siv Jensen

Nå ønsker de at alle arbeidstakere, uansett lengde på arbeidsforholdet, skal ha rett til å ta med seg sin opptjente pensjon. Det skal gi bedre pensjonsopptjening for alle med korte arbeidskontrakter, ifølge finansministeren.

Det har blitt foreslått at loven trer i kraft fra den tid Kongen bestemmer, ifølge regjeringen.no.



